**D I S P O Z I Ţ I E**

**privind aplicarea recomandărilor formulate de către Curţea de Conturi a României – Camera de Conturi Cluj la Spitalul Clinic de Urgență pentru Copii Cluj-Napoca în urma misiunii de audit cu tema “Audit financiar asupra conturilor anuale de execuție bugetară ale U.A.T. Județul Cluj încheiate la data de 31.12.2023**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 30337/10.07.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Luând în considerare:

* Hotărârea Plenului Curții de Conturi a României nr. 6/ 09.01.2025;
* Adresa Curții de Conturi a României - Camera de Conturi Cluj nr. 77114/20.11.2024 înregistrată la Consiliul Județean Cluj cu nr. 50624/09.12.2024;
* Planul de măsuri pentru implementarea recomandărilor consemnate în proiectul Scrisorii către managementul, Unitatea Administrativ Teritorială Județul Cluj comunicată în data de 19.11.2024 având nr. 47437/04.12.2024.
* adresa Curții de Conturi a României – Camera de Conturi Cluj nr. 77114/20.11.2024 înregistrată la Consiliul Județean Cluj cu nr. 50624/09.12.2024;
* Adresa Consiliului Județean Cluj nr. 15372/04.04.2025

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 33 alin. (3) din Legea nr. 94/1992 privind organizarea şi funcţionarea Curţii de Conturi, republicată, cu modificările şi completările ulterioare;
* art. 176 alin. (9) din Legea nr. 95/2006 privind reforma în domeniul sănătății, republicată, cu modificările și completările ulterioare;
* art. 256 - art. 259 din Legea nr. 53/2003 Codul muncii, republicată, cu modificările și completările ulterioare;
* art.1 alin. (1), art.7, art. 10 și art.11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art.1. (1)** Managerul Spitalului Clinic de Urgență pentru Copii Cluj-Napoca va stabili întinderea prejudiciului constatat de Curtea de Conturi a României prin Raportul de audit financiar aprobat prin Hotărârea Plenului Curții de Conturi nr. 6/09.01.2025 și va lua măsurile legale pentru recuperarea acestuia de la membrii Comitetului director, ca urmare a acordării unor drepturi de natură salarială cu titlul de “*spor informații secret de serviciu*”.

1. Managerul Spitalului Clinic de Urgență pentru Copii Cluj-Napoca va stabili întinderea prejudiciului constatat de Curtea de Conturi a României prin Raportul de audit financiar aprobat prin Hotărârea Plenului Curții de Conturi nr. 6/09.01.2025 și va lua măsurile legale pentru recuperarea acestuia de la membrii Comitetului director, ca urmare a acordării unor drepturi de natură salarială cu titlul de “*spor pentru condiții deosebit de periculoase*”.
2. Managerul Spitalului Clinic de Urgență pentru Copii Cluj-Napoca va stabili întinderea prejudiciului constatat de Curtea de Conturi a României prin proiectul Raportului de audit financiar și a Scrisorii către management, comunicat prin adresa Curții de Conturi a României-Camera de Conturi Cluj nr. 77114/20.11.2024 înregistrată la Consiliul Județean Cluj cu nr. 50624/09.12.2024, ca urmare a calculării eronate a drepturilor salariale ale managerului Spitalului Clinic de Urgență pentru Copii Cluj-Napoca, domnul Aldea Cornel Olimpiu, în luna decembrie 2022 și ianuarie 2023.

**(4)** Recuperarea prejudiciului stabilit conform alineatelor de mai sus se face prin reţineri lunare din salariu, începând cu drepturile salariale aferente lunii august 2025 în termen de 36 luni.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire şi punerea în aplicare a prevederilor prezentei dispoziţii se încredinţează managerul Spitalului Clinic de Urgență pentru Copii, Cluj-Napoca.

**Art. 4.** Prezenta dispoziţie se comunică Direcției Juridice, Direcţiei Generale Buget-Finanţe, Resurse Umane - Serviciul Resurse Umane, Spitalului Clinic de Urgență pentru Copii Cluj-Napoca, precum şi Prefectului Judeţului Cluj.

**PREȘEDINTE CONTRASEMNEAZĂ :**

**Alin Tișe SECRETAR GENERAL AL JUDEŢULUI**

**Simona Gaci**

**Nr. 304 din 11 iulie 2025**